钦定古今图书集成/明伦汇编/氏族典/第192卷 > 《廖用贤尚友录》 > 姚𫖮
## 钦定古今图书集成/明伦汇编/氏族典/第192卷 > 《廖用贤尚友录》 > 姚𫖮

按《五代史姚𫖮传》：“𫖮字百真，京兆长安人也。少憃，不
修容止。举进士，事梁为翰林学士、中书舍人。唐庄宗
灭梁，贬复州司马，已而以为左散骑常侍兼吏部侍
郎、尚书左丞。废帝欲择宰相，选当时清望官知名于
世者，乃拜𫖮中书侍郎同中书门下平章事。𫖮为人
仁恕，不知钱陌铢两之数，御家无法，在相位龊龊无”
所为。晋高祖立，罢𫖮为户部尚书。卒，年七十五。卒之
日，家无馀赀，尸不能敛。官为赗赠乃能敛。闻者哀怜
之。